Canḍhi Kalibukbuk

Situs Kalibukbuk otabâ Canḍhi Buddha Kalibukbuk panèka Canḍhi candi Buddha (stupa) sè ètemmo bulân September 1994, + 300 mèter dâri jhâlân rajâ ka lao' è dhisa Kalibukbuk, Kabhupatèn Buleleng, Bhâli, Indonesia.

 Sajârâ Panemmowan 
Panemmowan awwâllla ètemmo stupika bân materai dâri tanah liat è budinah Hotel Angsoka teppa'na èlakonè aghâbây kolam è taon 1991 sareng masyarakat. Tello taon salastarèna, panemmowan laèn bâdâ è bâkto kagiadhân masyarakat anyama I Nengah Mawa è taon 1994. È bâkto ngoras somor towa sè ampon è ghâbây, bâdâ longsoran è gheddhung somor. akibaddhâ ètemmo râng-bhârâng aneh sè cekkak è sakalènglèngnga gheddhung somor. È somor jhughân bâdâ sosonan bâto bhâta sè mongkèn rè-karè. râng-bhârâng kasebbhut takobhur sèttong satengnga mèter è bâbâ tana. Saellana èlaporaghi ka Dinas kebudhâjâ'ân sareng sè andi' tegalan A. A Ngurah Sentanu. Taon 1994, ètemmo jhughân râng-bhârâng sè bek padâ è tegalan andi'na Anak Agung Sentanu è bâkto bâdâ somor èkalèh sareng masayarakat. Temmowan-temmowan kasebbhut aghâbây Balai Arkeologi Denpasar ngalakonè panelitian è situs Kalibukbuk dâri taon 1994 kantos taon 2002. Kalompo' sè abentu' Balai Arkeologi Denpasar ngalakonè survey tor ekskavasi dâlem 6 tahapan sejjhâk Nopember 1994 kantos taon 2000."Candi Budha Kalibukbuk". Dinas Kebudayaan (dâlem bhâsa inggris amerika). Èarsipaghi ḍâri vèrsi aslina tangghâl 01-07-2019. Èaksès tangghâl 2019-07-01.

Hasèl temmowan aropa fitur, panèka sèttong kompleks Canḍhi sè takobhur 1,5 mèter è bâbâna tana. Canḍhi kasebbhut bâdâ tello' Canḍhi. Sè palèng rajâ panèka andi' fondasi abentu' oktagonal otabâ segi bâllu' bâdâ è tengngana duwâ' Canḍhi perwara, panèka Canḍhi segi empa' padâ sisi kalabân lanjhâng sèttong sisi 2,70 mèter. Bahanna Canḍhi dâri bâto bhâta okoran 10x20x40 sèntimèter.

Stupa kasebbhut sabâgiyân rajâ ampon rosak, ghi karèna bâgiyân dhâsarra. Bhârâng jârèya takobhur bânjir lompor è taon 1815 otabâ mongkèn ampon èperrè kamalangan alam aon-taon sabelluna."Selamat Datang Di Situs Arkeologi Kalibukbuk - Bali". www.buleleng.com. Èarsipaghi ḍâri vèrsi aslina tangghâl 16-07-2019. Èaksès tangghâl 2019-07-01.

Situs ka'dinto èresmiyaghi mènangka cagar budhâjâ è tangghâl 17 Januari 2009.Wijaya, Yacob (2017-05-30). "Buleleng dan Kiasan Lima Abad - Marcapada". Medium (dâlem bhâsa inggris). Èaksès tangghâl 2019-07-01.

 Bâtes Situs 
Situs Kalibukbuk bâdâ è kennengngan saluwas 12 are (saellana dikonservasi). Bâtes-Bâtes situs ka'dinto panèka:

 Bun lao' panèka roma-romana masyarakat,
 Bun bârâ' panèka jhâlân rajâ sè asambhungaghi dhisa Malaka kalabân paghunongan,
 Bun tèmor bâdâ tana pakebbhunan, bân
 Bun dâjâ panèka pantai Lovina (ra-kèra 900 mèter).artanegara (2019-02-01). "CANDI KALIBUKBUK". Balai Pelestarian Cagar Budaya Bali (dâlem bhâsa inggris amerika). Èaksès tangghâl 2019-07-01.

 Sombher-sombher